CELEX: C2006/294/06
Language: da
Date: 2006-12-02 00:00:00
Title: Sag C-84/04: Domstolens dom (Anden Afdeling) af 5. oktober 2006 — Kommissionen for De Europæiske Fællesskaber mod Den Portugisiske Republik (Traktatbrud — forordning (EØF) nr. 4253/88 og artikel 10 EF — strukturfonde — samordning af strukturfondenes og Den Europæiske Investeringsbanks interventioner — systematisk nedsættelse af støttebeløbene udbetalt fra EUFGL, Udviklingssektionen — gebyrer opkrævet af Ifadap i programmeringsperioden 1994-1999)

2.12.2006   
            
            
               DA
            
            
               Den Europæiske Unions Tidende
            
            
               C 294/4
            
         Domstolens dom (Anden Afdeling) af 5. oktober 2006 — Kommissionen for De Europæiske Fællesskaber mod Den Portugisiske Republik
   (Sag C-84/04) (1)
   
   (Traktatbrud - forordning (EØF) nr. 4253/88 og artikel 10 EF - strukturfonde - samordning af strukturfondenes og Den Europæiske Investeringsbanks interventioner - systematisk nedsættelse af støttebeløbene udbetalt fra EUFGL, »Udviklingssektionen« - gebyrer opkrævet af Ifadap i programmeringsperioden 1994-1999)
   (2006/C 294/06)
   Processprog: portugisisk
   Parter
   
      Sagsøger: Kommissionen for De Europæiske Fællesskaber (ved A.M. Alves Vieira og G. Braun, som befuldmægtigede, samt advogados N. Castro Marques og F. Costa Leite)
   
      Sagsøgt: Den Portugisiske Republik (ved L. Fernandes, som befuldmægtiget, samt advogados C. Botelho Moniz og E. Maia Cadete)
   Sagens genstand
   Traktatbrudssøgsmål — artikel 10 EF og Rådets forordning (EØF) nr. 4253/88 af 19. december 1988 om gennemførelsesbestemmelser til forordning (EØF) nr. 2052/88 for så vidt angår samordningen af de forskellige strukturfondes interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter — systematisk fradrag i de beløb, der udbetales i støtte fra EUGFL, Garantisektionen — obligatoriske gebyrer, der er opkrævet af IFADAP for fastlæggelse af programmer i perioden 1994-1999
   Konklusion
   
               1)
            
            
               Den Portugisiske Republik har tilsidesat sine forpligtelser i henhold til Rådets forordning (EØF) nr. 4253/88 af 19. december 1988 om gennemførelsesbestemmelser til forordning (EØF) nr. 2052/88 for så vidt angår samordningen af de forskellige strukturfondes interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter, som ændret ved Rådets forordning (EØF) nr. 2082/93 af 20. juli 1993, idet den har tilladt, at Instituto de Financiamento e Apoio ao Desenvolvimento da Agricultura e Pescas (institut til finansiering og støtte til udviklingen af landbruget og fiskeriet) har indført en procedure for tildeling af finansiel støtte fra Fællesskabets strukturfonde, der omfatter væsentlige forskrifter, som indebærer betaling af gebyrer, der hverken er frivillige, valgfrie eller udgør modydelser for en tjenesteydelse, til finansiering af opgaver, som bl.a. efter fællesskabsretten påhviler den portugisiske stat, og har accepteret, at denne procedure opretholdes.
            
         
               2)
            
            
               Den Portugisiske Republik betaler sagens omkostninger.
            
         
      (1)  EUT C 94 af 17.4.2004.